Sanoat xavfsizligi sohasidagi ekspertlarni tayyorlash va attestatsiyadan o‘tkazish tartibi to‘g‘risidagi nizomga o‘zgartirishlar va qo‘shimcha kiritish haqida

O‘zbekiston Respublikasi Vazirlar Mahkamasining 2008-yil 10-dekabrdagi 271-sonli “Xavfli ishlab chiqarish obyektlarining sanoat xavfsizligi to‘g‘risida”gi O‘zbekiston Respublikasi Qonunini amalga oshirishga doir qo‘shimcha chora-tadbirlar haqida”gi qaroriga muvofiq buyuraman:
 1. O‘zbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshlig‘ining 2009-yil 29-sentabrdagi 184-sonli buyrug‘i (ro‘yxat raqami 2045, 2009-yil 19-noyabr) (O‘zbekiston Respublikasi qonun hujjatlari to‘plami, 2009-y., 47-son, 513-modda) bilan tasdiqlangan Sanoat xavfsizligi sohasidagi ekspertlarni tayyorlash va attestatsiyadan o‘tkazish tartibi to‘g‘risidagi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 4-bandning ikkinchi xatboshisidagi “Sanoatgeokontexnazorat” davlat inspeksiyasi tomonidan belgilanadi” degan so‘zlar “mazkur Nizomning 1-ilovasida keltirilgan” degan so‘zlar bilan almashtirilsin.
 2. 6-bandning birinchi xatboshisidagi “sho‘ba korxonasi-ilmiy texnik markazida” degan so‘zlar “ilmiy-texnik markazi unitar korxonasida” degan so‘zlar bilan almashtirilsin.
 3. 11-banddagi “1-ilovasida” degan so‘z “1a-ilovasida” degan so‘z bilan almashtirilsin.
 4. 1-ilova mazkur o‘zgartirishlar va qo‘shimchaning 1-ilovasiga muvofiq tahrirda bayon etilsin. 
 5. Mazkur o‘zgartirishlar va qo‘shimchaning 2-ilovasiga muvofiq tahrirda 1a-ilova bilan to‘ldirilsin. 
 6. 2-ilova mazkur o‘zgartirishlar va qo‘shimchaning 3-ilovasiga muvofiq tahrirda bayon etilsin.
 7. 4-ilova mazkur o‘zgartirishlar va qo‘shimchaning 4-ilovasiga muvofiq tahrirda bayon etilsin.
 8. Mazkur o‘zgartirishlar va qo‘shimcha O‘zbekiston Respublikasi Mehnat va aholini ijtimoiy muhofaza qilish vazirligi, Favqulodda vaziyatlar vazirligi, Davlat arxitektura va qurilish qo‘mitasi, Geologiya va mineral resurslar davlat qo‘mitasi, Xususiylashtirish, monopoliyadan chiqarish va raqobatni rivojlantirish davlat qo‘mitasi, O‘zbekiston standartlashtirish, metrologiya va sertifikatlashtirish agentligi, O‘zbekiston Kasaba uyushmalari Federatsiyasi Kengashi hamda Savdo-sanoat palatasi bilan kelishilgan.